Document ID: 32007R0899

NARIADENIE KOMISIE (ES) č. 899/2007
z 27. júla 2007,
ktorým sa mení a dopĺňa nariadenie Európskeho parlamentu a Rady (ES) č. 2037/2000, pokiaľ ide o úpravu číselných znakov KN pre určité látky, ktoré poškodzujú ozónovú vrstvu a zmesi obsahujúce látky, ktoré poškodzujú ozónovú vrstvu, s cieľom zohľadniť zmeny a doplnenia kombinovanej nomenklatúry ustanovenej v nariadení Rady (EHS) č. 2658/87
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2037/2000 z 29. júna 2000 o látkach, ktoré poškodzujú ozónovú vrstvu (1), a najmä na jeho článok 6 ods. 5,
keďže:
(1)
V kombinovanej nomenklatúre na rok 2007 ustanovenej v nariadení Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (2), zmenenom a doplnenom nariadením Komisie (ES) č. 1549/2006 (3) sa doplnili číselné znaky kombinovanej nomenklatúry (číselné znaky KN) určitých výrobkov. V prílohe IV k nariadeniu (ES) č. 2037/2000 o látkach, ktoré poškodzujú ozónovú vrstvu a zmesiach obsahujúcich látky, ktoré poškodzujú ozónovú vrstvu, sa uvádzajú odkazy na niektoré z týchto číselných znakov KN. Je preto potrebné túto prílohu upraviť. Vzhľadom na mnohé zmeny, ktoré sa majú vykonať, je v záujme jasnosti nevyhnutné nahradiť túto prílohu v celom jej rozsahu.
(2)
Nariadenie (ES) č. 2037/2000 by sa preto malo zodpovedajúcim spôsobom zmeniť a doplniť
(3)
Nariadenie (ES) č. 1549/2006 nadobudlo účinnosť 1. januára 2007, a preto by sa toto nariadenie malo uplatňovať od toho istého dátumu.
(4)
Opatrenia ustanovené v tomto nariadení sú v súlade so stanoviskom výboru, ktorý bol zriadený podľa článku 18 ods. 1 nariadenia (ES) č. 2037/2000,
PRIJALA TOTO NARIADENIE:
Článok 1
Príloha IV k nariadeniu (ES) č. 2037/2000 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. júla 2007

Labels: 3
1
20